
De  aetate  Lucretii. 


De  tempore  Lucretii  poetae  quaestiones  a uiris  doctissimis 
Hermanno  Vsener  huius  Musei  uol.  XXII  p.  444  XXIII  p.  679 
Hermanno  Sauppe  in  indice  scholarum  Grottingae  per  semestri 
aestiuum  anni  1880  habendarum  Friderico  Polle  in  Philologi  uol. 
XXVI  p.  560  sedulo  iam  tractatas  retractare  dum  audeo,  ideo 
me  totam  illam  annorum  computationem  denuo  suscepisse  profi- 


teor, quod  codicum  scriptura  uno  loco  recte  repetita,  quae  ah  om- 
nibus adhuc  uiris  doctis  neglecta  fuerit,  tota  numerorum*  ratio 
recte  mihi  stare  uidebatur  neque  quidquam  neque  apud  Hierony- 
mum neque  in  illo  quod  Vsenero  debetur  testimonio  mutari  opor- 


uior  et  magis  dilucida  fiat  disputatio  mea,  omnia  illa  quae  a 
uiris  doctis  eis  quos  nominaui  de  uita  Lucretii  statuta  sunt  de- 


Lucretianis  disputaturus  sum,  irrita  erunt,  si  de  uno  illo  quem 
significaui  loco  non  recte  iudicauero. 

Yetus  fuit  Romae  ut  carmina  parum  adhuc  diuulgata  uel 
defunctorum  amicorum  uel  si  quorum  aliorum  probassent,  dili- 
gentius retractarent  atque  etiam  ceteris  nota  facerent:  carminum 
Lucretii  defuncti  patronus  exstitit  M.  Cicero  auctore  Hieronymo 


uocahulum  et  codicum  auctoritate  et  stili  Hieronymiani  consuetu- 
dine probatum  uulgo  male  omittitur)  postea  amatorio  poculo  in 
furorem  uersus  cum  aliquot  libros  per  interualla  insaniae  conscrip- 
sisset quos  postea  Cicero  emendauit , propria  se  manu  interfecit 
anno  aetatis  XLIIII.  Difficillimum  est  ex  Hieronymi  ueijdns 
Suetonii  sententiam  recuperare  saepissime  ab  illo  aut  male  intel- 


facile  agnoscimus  auctorem  tradentem,  scripsisse  poetam  non;  tot 
quot  proposuisset  libros  poematis  de  rerum  natura,  cum  per)  in- 
saniam manus  sibi  adtulerit.  Neque  de  illa  de  insania  poetae 
narratione  ambigemus  Tassonis  et  Hoelderlinii  memores,  qu|im- 


tere  calculis  recte  positis  putaui  posse  euinci.  Itaque  quo  bre- 


nuo  percensere  nolui,  singula  singulis  locis  recte  ab  illis  exposita 
in  meam  disputationem  intuli,  quandoquidem  omnia  quae  de  fastis 


ad  annum  Abrabae  1922  : Titus  Lucretius  poeta  nascitur  qui  (quod 


lectam  aut  inprobe  decurtatam:  tamen  ex  uerbis  aliquot 

quam  miramur  poetam  ipsum  cum  per  internatia  insaniae  librum 
III  scriberet,  morbi  istius  meminisse  u.  826 

Adde  furorem  animi  proprium  atque  obliuia  rerum 
Adde  quod  in  nigras  lethargi  mergitur  undas. 

Vtrum  denique  M.  Cicero  uir  consularis  ipse  carmina  Lucretii 
emendarit  an  per  Tironem  libertum  uel  seruum  emendandos  cu- 
rauerit,  diiudicari  iam  nequit:  sed  nihil  aliud  praestitit  nec  de- 
buit praestare  ille,  qui  librum  Lucretii  manu  scriptum  legit  et 
emendauit  ita  ut  iam  describi  posset,  quam  quod  Statilius  Maxi- 
mus Nicomachi  Mauortius  alii  qui  eodem  officio  functi  sunt  et 
gratias  agere  debemus  Ciceroni  poetae,  quod  nibil  de  suo  Lucretii 
carminibus  addidit:  quod  nonnulli  qui  de  bac  re  scripserunt  fla- 
gitare uidentur.  Poemata  uero  illa  de  quibus  Marcus  ad  Quin- 
tum fratrem  epistola  II  11,  scripsit  me  iudice  carmina  sunt  poetae 
ipsius  manu  exarata : neque  enim  ad  milia  uersuum  fere  octo  le- 
genda emendanda  disponenda  describenda  suffecisse  putauerim 
paulo  amplius  tres  menses. 

Decessit  enim  T.  Lucretius  Id.  Octobr.  anni  u.  c.  699  a.  Ch.  55. 
Quod  Aelius  Donatus  in  uita  Vergilii  tradidit  auctore  Suetonio 
p.  55  editionis  Reifferscheidii : Initia  aetatis  Cremonae  egit  Ver- 
gilius usque  ad  uirilem  togam,  quam  XV  anno  natali  suo  accepit 
isdem  illis  consulibus  iterum  duobus  quibus  erat  natus  euenitque 
ut  eo  ipso  die  Lucretius  poeta  decederet.  Cremona  Mediolanum 
et  inde  paulo  post  transiit  in  urbem.  Atque  natus  quidem  fuit 
Vergilius  Id.  Octobr.  Cn.  Pompeio  Magno  M.  Licinio  Crasso  coss. 
a.  u.  c.  684  a.  Ch.  70:  quibus  iterum  coss.  id  est  a.  u.  c.  699 
a.  Ch.  55  decessit  Lucretius  Id.  Octobr.,  quo  die  Vergilius  togam 
uirilem  sumpsit.  Sed  priusquam  de  aetate  Lucretii  disputare  per- 
gam, haec  subiciam  quasi  fundamenta  disputationis,  quibus  nisus 
rem  expedire  conabor:  primum  iam  apud  Suetonium  fastos  Vergi- 
lianos  cum  Lucretianis  artissime  consociatos  fuisse,  deinde  Hiero- 
nymum in  calculis  ad  Vergilii  uitam  pertinentibus  sequi  Dona- 
tum, praeceptorem  suum,  quem  Romae  sese  audiuisse  et  cuius  in 
Vergilium  commentarios  sese  nouisse  dicit 'contra  Ruf.  I cap.  16: 
conf.  0.  Zoeckler  in  uita  Hieronymi  p.  27:  tum  in  Hieronymi 
numeris  computandis  optimos  et  uetustissimos  tantum  sequendos 
esse  libros  Amandinum  A et  Bernensem  B saeculi  VII  utrumque. 
Nam  si  reliqui  codices  tibi  eadem  erunt  auctoritate  qua  illi,  ue- 
reor  ut  ratio  stare  possit.  Accedit  quod  de  anno  quo  Vergilius 
mortuus  sit  anno  Abrahae  1999 /omnes  consentiunt  codices  praeter 

unum  Freherianum  omnium  deterrimum,  qui  anno  1998  auctor 
est  poetam  decessisse. 

Ea  igitur  quae  Hieronymus  de  Lucretii  fatis  tradit  adscripta 
. sunt  anno  Abrahae  1922^/ in  codice  A,  anno  1923  in  B et  in  r 
liquis  codicibus : neque  enim  magni  facio  quod  Freherianus  F in 
liac  quidem  re  cum  A consentit.  Decessisse  uero  poetam  secun- 
dum Hieronymi  calculum  anno  aetatis  XLIIII  codicum  consen- 
sus euincit.  Ratio  Hieronymi  peruersa  fuit,  summa  annorum 
ducta  uitiose:  sed,  qua  de  causa  omnes  has  quaestiones  retrac- 
tandas suscepi,  demonstrari  etiamnunc  potest,  quonam  modo  non 
solum  Hieronymus,  sed  etiam  alii,  inprimis  praeceptor  ipse  Do- 
natus errauerit.  Neque  enim  numerus  iste  annorum  XLIIII  ab 
Hieronymo  de  fastis  consularibus  deductus  esse  potest:  nam  Hie- 
ronymus sine  dubio  a Donato  acceperat  eodem  die  Lucretium  ob- 
iisse,  quo  Vergilius  togam  uirilem  sumpserit  ideoque  mortuum 
poetam  esse  ponit  anno  Abrahae  1964,  ad  quem  annum  secundum 
codices  optimos  AB  haec  adscripsit : Vergilius  sumpta  toga  Medio- 
lanium transgreditur  et  post  breue  tempus  Romam  pergit.  Codici- 
bus AB  hic  consentiunt  MF,  reliqui  duo  PR  haec  uerba  ad  annum 
1963  exhibent  adposita.  Interuallum  autem  inter  annum  1922 
Lucretii  natalem  et  annum  1964  est  annorum  XLIII,  licet  poe- 
tam ineunte  anno  1922  natum,  mortuum  fuisse  Id.  Oetobr.  1964 
statueris  ut  bis  partem  anni  maiorem  pro  anno  solido  numeres. 
Neque  tamen  ulla  ratione  impedimur  quominus  in  anno  Lucretii 
natali  codicem  A potius  sequamur  quam  B:  quem  in  tot  numero- 
rum turbis  consentire  cum  A de  Vergilii  anno  natali  id  est  1948 
Abrahae  reliquis  discrepantibus  summopere  gaudemus. 

Sed  quo  facilius  Hieronymi  calcplos  dispicere  possis,  tabu- 
lam annorum  qualem  ex  optimis  codicibus  restituimus,  contem- 
plare quaesumus  neque  miratus  sis  quod  commoditati  legentium 
consulentes  annos  u.  c.  et  olympiadum  omisimus  adiungere.  Annos 
uero  Abrahae  ad  eum  qui  uulgo  fertur  incarnationis  terminum 
redegimus  ut  anni  ante  Christum  natum  numerentur,  secundum 
praeceptum  Alfredi  de  Gutschmid  in  Iahnii  annalibus  95  p.  684 
et  in  indice  scholarum  aestiuarum  Kiliae  anno  1868  edito  p.  27 
propositum. 

Lucretius  nascitur  1922  1 a.  Ch.  95  (AF)  * * 

Vergilius  nascitur  1948 2 a.  Ch.  69  (AB) 


1 1923  reliqui. 

2 1947  PRM,  1946  F. 

Lucretius  moritur  1964  1 a.  Oh.  53  (ABME)  * 70/' 

Vergilius  moritur  1999  2 a.  Ch.  18  (ABPMR) 

Iam  apparet  in  Vergilii  annis  et  natali  et  fatali  Hieronymum  eo- 
dem modo  errare,  quo  Ennium  poetam  anno  Abrahae  1849  a.  Ch. 

168  perperam  tradit  mortuum  esse:  consulum  enim  nominibus 
seruatis  scimus  Ennium  mortuum  esse  a.  Ch.  169,  Vergilium 
anno  a.  Ch.  19,  natum  esse  Vergilium  anno  70.  Sed  si  recte 
statuimus  fastos  Vergilianos  artissime  cum  Lucretianis  fuisse  con- 
iunctos,  non  solum  annos  Vergilii  et  Ennii,  sed  etiam  Lucretii 
eodem  modo  corrigemus  et  laterculum  ita  constituemus : 

Lucretius  nascitur  anno  a.  Ch.  96 

Vergilius  nascitur  anno  a.  Ch.  70  Id.  Octobr.  Pompeio  et  Crasso 

coss. 

Lucretius  moritur  anno  a.  Ch.  54  Id.  Octobr.  Pompeio  et  Crassso 

II  coss. 

Vergilius  moritur  anno  a.  Ch.  19  XI  Kal.  Octobr.  Sentio  et 

Lucretio  coss. 

Annus  54,  quo  Lucretium  mortuum  esse  Hieronymus  tradit,  aperte 
repudiatur  ab  Aelio  Donato,  qui  Pompeio  et  Crasso  iterum  coss: 
id  est  anno  55  a.  Ch.  Id.  Octobribus  poetam  decessisse  testatur, 
quod  uerum  esse  epistola  illa  Ciceronis  in  frigore  hiemis  anni 
55/54  scripta  probatur.  Sed  si  annum  Lucretii  fatalem  supra 
dimoueris  apud  Hieronymum,  multo  minus  XLIIII  annorum  nu- 
merus stare  poterit.  Q,ui  numerus  iure  tibi  erit  suspectus,  si 
memineris  qua  ratione  Hieronymus  annos  aetatis  Lucilii  aliorum 
computauerit.  Sed  demonstrari  posse  dixi,  quonam  modo  nume- 
rum annorum  XLIIII  duxerit:  quae  summa  annorum  composita 
est  scilicet  ex  eis  annis,  quibus  Lucretii  dies  natalis  natalem  Ver- 
gilii antecedit  adiuncto  eo  annorum  spatio  quo  aequales  fuere. 
Natus  est  Vergilius  Id.  Octobr.  anni  a.  Ch.  70:  togam  uirilem 
sumpsit  Id.  Octobr.  anni  a.  Ch.  55  anno  aetatis  XV,  ut  uulgo 
fertur.  Cum  uero  illo  die  fatali  Lucretii  Vergilius  annum  XV 
expleuisset,  non  dubito  quin  Donatus  scripturus  fuerit  anno  aetatis 
XVI , si  recte  annos  computasset.  Sed  errauit  Donatus,  unde  et 
Hieronymus  et  multi  alii  errauerunt.  Nam  ille  inter  duos  illos 
consulatus  Pompei  et  Crassi,  id  est  inter  Vergilii  diem  natalem  et 
inter  diem  supremum  Lucretii  interesse  putauit  annos  XVI.  Co- 
dices enim  uitae  Vergilii  Parisinus  et  Bernensis  exhibent  illo  loco 


1 1963  PR. 

2 1998  F. 

XVII  anno  natali  suo , Sangallensis  VII  anno  aetatis  suae,  qui 
numerus  quomodo  ex  XVII factus  sit  facile  apparet,  quomodo  XVII 
ex  XY,  nullo  potest  explicari  pacto.  Recte  uero  errorem  istum 
Donati  in  codicibus  uitae  Yergilianae  traditum  esse,  manifestum 
fit  ex  fastis  Hieronymi,  ubi  interuallum  inter  Yergilii  annum  na- 
talem Abrahae  1948  et  eum  quo  togam  uirilem  sumpsit  1964  id 
est  inter  annos  a.  Ch.  70  Id.  Octobr.  et  54  Id.  Octobr.  annorum 
est  XYI.  Porro  eundem  errorem  computationis  in  Donati  schola 
propagatum  haud  scio  an  agnosci  liceat  in  duobus  epigrammatis 
anthologiae  Latinae  560.  566  Riesii,  ubi  Vergilius  anno  aetatis 
LII  dicitur  obiisse,  etiamsi  satis  constat  ei  mensem  fere  unum 
defuisse  ad  annum  aetatis  LI  explendum.  Quomodo  uero  factum 
sit  ut  Donatus  ita  errauerit,  equidem  nolo  multus  esse  in  expli- 
cando : nam  tali  modo  sexcenties  ex  fastis  consularibus  numeri 
perperam  deducti  sunt.  Tamen  iuuat  monere  duo  paria  consulum 
in  fastis  ad  annum  u.  c.  689  a.  Ch.  65  fuisse  adposita:  quorum 
prius  habet  chronographus  anni  p.  Ch.  354  Sulla  et  peto , qui  am- 
bitus damnati  non  inierunt,  posterius  fasti  Hispani  et  SicnirCbfta 
et  Torquato.  Satis  est  autem  demonstrasse  Donato  et  Hieronymo 
auctoribus  Lucretium  anno  XYII  post  natum  Yergilium  decessisse: 
quem  errorem  ex  illo  duplici  numero  consulum  ad  unum  annum 
adposito  oriri  potuisse  nemo  negabit. 

Inuenit  autem  Hermannus  Ysener  in  codice  quodam  Mona- 
censi  glossas  nonnullas  ad  aetates  poetarum  Latinorum  pertinen- 
tes, quas  edidit  musei  Rhenani  uol.  XXII  p.  444  uir  doctissimus: 
de  quibus  summi  momenti  sunt  ad  nostram  causam  peragendam 
haec:  Vergilius  natus  est  ante  incarnationem  domini  anno  LXX- 
moritur  anno  XVII - deinde:  Titus  Lucretius  poeta  nascitur  sub 
y consulibus  - anno  XXTJ.II  ante  Vergilium.  Suetonii  studiis  haec 
omnia  deberi  sicut  illa  quae  de  Yergilio  et  de  Lucretio  Donatus 
et  Hieronymus  tradidere  facile  tibi  persuadebis:  neque  tamen  ex 
Suetonii  ipsius  libro  de  poetis  ea  deducta  esse  possunt  quoniam 
incarnatio  domini  memoratur  neque  ex  Hieronymi  codice  quodam 
propter  uerba  sub  consulibus.  Yeri  simillimum  mihi  uidetur  glos- 
sas illas  sumptas  esse  de  fastis  consularibus  quibusdam  id  genus 
qualia  sunt  Cassiodorii  chronica  et  chronographi  anni  354  pars 
YIII  in  Theodori  Mommseni  editione  dissertat,  societ,  reg.  Saxon, 
litter.  1850  I p.  658  quod  dicitur  chronicon  Cuspinianum:  ubi  ad 
annum  ante  incarnationem  XYII  Saturnino  et  Cinna  coss.  735 
u.  c.  19  a.  Ch.  haec  adnotata  leguntur:  his  consulibus  moritur 
Virgilius  annorum  LX.  Annum  uero  Yergilii  natalem,  quem 

LXX  ante  incarnationem  fuisse  falso  scribit  glossographus,  corri- 
gere noli:  qui  error  potest  esse  librarii,  potest  glossographi  in 
annorum  computatione  labentis:  fieri  denique  potuit  ut  fasti,  qui- 
bus usus  est,  confusi  fuerint  aut  conturbati  in  illis  annis,  quos 
computauit. 

Itaque  secundum  glossam  illam  Lucretius  XXVII  anno  ante 
Vergilium  nascitur:  adde  quod  Donatus  et  Hieronymus  tradunt 
Vergilium  anno  aetatis  XVII  togam  uirilem  sumpsisse  eodem  die 
quo  Lucretius  poeta  mortuus  sit.  Annis  igitur  illis  XXVII  adde 
bos  XVII  et  babebis  summa  recte  ducta  annum  aetatis  XLIIII 
quo  Hieronymus  Lucretium  diem  supremum  obiisse  scripsit.  Nihil 
ergo  mutandum  est  in  tribus  istis  numeris  codicum  auctoritate  qui 
nituntur.  Neque  illud  quod  traditur  anno  XXVII  ante  Vergilium 
natum  esse  Lucretium  cum  Hieronymi  calculis  non  consentit.  Nam 


Vergilius  natus  est  Id.  Octobr.  anno  A.brahae  1948  (70  a.  Ch.), 
Lucretius  anno  1922  (96  a.  Cb.)  secundam  Hieronymum.  Quodsi 
Lucretius  natus  est  pridie  Id.  Octobr.  anno  1922,  anno  XXVII 
ante  Vergilium  natus  est:  atqui  nihil  impedit  quominus  poetam 
ineunte  anno  1922  = 96  a.  Ch.  natum  fuisse  ponamus.  Annum 

natalem  Lucretii  una  cum  annis  Ennii  et  Vergilii  ut  ueros  annos 



nanciscamur  uno  anno  supra  mouendos  esse  mea  sententia,  supra 
pluribus  exposui.  Itaque  natus  erit  Lucretius  anno  u.  c.  658,  a.  Cb. 
96  ineunte,  secundum  Hieronymum  anno  a.  Ch.  95,  si  anno  69 
a.  Cb.  natum  sumpseris  esse  Vergilium.  Nam  fastos  Lucretianos 
cum  Vergilianis  consociatos  esse  ita  ut  inter  se  separari  nullo 
pacto  possint,  iam  supra  monui.  Lucretius  anno  aetatis  XLII 
mortuus  est,  si  ante  Id.  Octobr.  anni  96  natus  fuit:  summa  illa 
XLIIII  annorum  recte  in  codicibus  omnibus  tradita  ex  errore 
Hieronymi  et  Donati  nata  esse  existimanda  est;  quem  errorem  si 
quis  iam  a Suetonio  commissum  fuisse  iudicauerit,  ego  quidem  non 
repugnabo.  Quomodo  natus  sit  error  iste,  numeris  XXVII  et 
XVII  e codicibus  repetitis,  supra  mihi  uideor  demonstrasse.1 
Berolini.  Fridericus  Marx. 


1 Acceptissima  uero  Enniana  Lucretii  poesis  fuisse  putanda  est 
Ciceroni:  neque  enim  fautor  fuit  Cicero  tujv  vewrdpuuv  quos  ita  appel- 
lauit  ad  Attic.  VII  2,  1 uersus  Aristophanis  Nub.  1370  X&-ov  ti  toiv 
veujT^puiv  cxtt’  ecnri  Ta  ooqpa  Taura  fortasse  memor.  Quodsi  recte 
statui,  illo  loco  significauit  sibi  prae  Cinnae  incesto  epyllio  non  sor- 
dere Ennii  annales,  at  contra  Phidippides  Aristophaneus  illo  loco  con- 
tempto Aeschylo  Euripidis  Aeolum  fabulam  incestam  canere  mauult. 
Aristoxenus  scripsit  teste  Ammonio  de  differentiis  TpaYuibouoiuuv  ir  e p i 
veiuT^puuv. 


